钦定古今图书集成/明伦汇编/氏族典/第291卷 > 唐俨
## 钦定古今图书集成/明伦汇编/氏族典/第291卷 > 唐俨

按《名山藏本行记》：“俨，全州人，诸生也。父荫，柳州知州。
老得危病，俨年十二，刲右臂愈之。其师窥知，以语其
家人，合家惊叹。未几，父没，哀毁如成人，见者伤焉。其
后游学，从兄于亳，嫡母蒙寝疾在家，俨妻邓年十八，
亦刲右股进。俨闻蒙疾，驰归，而疾已愈，拜邓谢之，邓
曰：‘子母我母有二哉？俨所生母没，号泣庐墓，寝苫枕’”
块。樵牧见其薪水艰疲，率来相助。俨谢之曰：“吾为母
氏，敢烦诸君。”知州顾璘访俨山中，书其壁曰：“望母。”俨。
嘉靖初，贡至京师，有司奏旌门。